Банско днес - Банско взе участие на туристическото изложение Greek Tourism Expo в Атина
Публикувана на 10 Декември 2018
Община Банско взе участие в Международното туристическо изложение Greek Tourism Expo в Атина, Република Гърция, което се проведе от 7 до 9 декември в Metropolitan Expo. На форума присъстваха над 250 изложители и професионалисти от бранша, бяха проведени около 5200 B2B срещи.
Община Банско, която участва за трети път, бе представена като атрактивна туристическа дестинация, а на посетителите бяха предложени брошури на гръцки език и рекламни сувенири.
На част от срещите, в които участваха представителите на общината и туристическия бранш Банско бе представена като целогодишна дестинация с много различни аспекти и преимущества.
Освен с приоритетните ски, природен и фестивален туризъм на туристическите агенти и туроператори бяха представени възможностите на нашия район и за други видове туризъм - като културно-исторически, MICE, СПА/Уелнес, религиозен, конгресен и др.
Основен акцент в представянето на Банско разбира се е ски зоната, която е едно от големите предимства на нашия град.
https://banskodnes.com/%D0%BD%D0%BE%D0%B2%D0%B8%D0%BD%D0%B8-%D0%B7%D0%B0-%D0%B1%D0%B0%D0%BD%D1%81%D0%BA%D0%BE/9250-%D0%B1%D0%B0%D0%BD%D1%81%D0%BA%D0%BE-%D0%B2%D0%B7%D0%B5-%D1%83%D1%87%D0%B0%D1%81%D1%82%D0%B8%D0%B5-%D0%BD%D0%B0-%D1%82%D1%83%D1%80%D0%B8%D1%81%D1%82%D0%B8%D1%87%D0%B5%D1%81%D0%BA%D0%BE%D1%82%D0%BE-%D0%B8%D0%B7%D0%BB%D0%BE%D0%B6%D0%B5%D0%BD%D0%B8%D0%B5-greek-tourism-expo-%D0%B2-%D0%B0%D1%82%D0%B8%D0%BD%D0%B0#sigProGalleria36b6bd3aa7